Úradný vestník L 010 , 13/01/2001 S. 0075 - 0077



Rozhodnutie Komisie z 22. decembra 2000, ktorým sa mení a dopĺňa rozhodnutie č. 97/296/ES, ktorým sa predkladá zoznam tretích krajín, z ktorých je povolený dovoz výrobkov z rýb pre ľudskú spotrebu (oznámené pod číslom dokumentu C(2000) 4086) (Text s významom pre EHP) (2001/40/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na rozhodnutie Rady 95/408/ES z 22. júna 1995 o podmienkach pre vypracovanie predbežných zoznamov podnikov z tretích krajín na dočasné obdobie, z ktorých sú členské štáty oprávnené dovážať určité výrobky živočíšneho pôvodu, rybacie výrobky alebo živé dvojškrupinové mäkkýše [1], naposledy zmenené a doplnené rozhodnutím 98/603/EC [2] a najmä jeho článkom 2 (2), keďže: (1) rozhodnutie Komisie 97/296/ES [3], naposledy zmenené a doplnené rozhodnutím 2000/674/ES [4], uvádza zoznam krajín a území, z ktorých je povolený dovoz rybacích výrobkov pre ľudskú spotrebu. Časť I prílohy uvádza názvy krajín a území, na ktoré sa vzťahuje osobitné rozhodnutie, a časť II uvádza krajiny spĺňajúce podmienky podľa článku 2 (2) rozhodnutia 95/408/ES. (2) Rozhodnutia Komisie 2001/36/ES [5] a 2001/39/ES [6] vytvárajú osobitné dovozné podmienky pre rybacie výrobky a výrobky z vodných živočíchov pôvodom z Jamajky a z Českej republiky. Jamajka a Česká republika sa preto majú pripojiť do časti I prílohy. (3) Vzhľadom na závažnosť nedostatkov zistených pri inšpekcii v Svätom Vincente a Grenadínach by sa dovozy rybacích výrobkov z tejto krajiny nemali schváliť a preto sa táto krajina vylúči zo zoznamu v prílohe. (4) Opatrenia stanovené v tomto rozhodnutí sú v súlade so stanoviskom Stáleho veterinárneho výboru, PRIJALA TOTO ROZHODNUTIE: Článok 1 Príloha tohoto rozhodnutia nahrádza prílohu rozhodnutia 97/296/ES. Článok 2 Toto rozhodnutie nadobúda účinnosť 60 dní po jeho uverejnení v Úradnom vestníku Európskychspoločenstiev. Článok 3 Toto rozhodnutie je adresované členským štátom. V Bruseli 22. decembra 2000 Za Komisiu David Byrne člen Komisie [1] Ú. v. ES L 243, 11.10.1995, s. 17. [2] Ú. v. ES L 289, 28.10.1998, s. 36. [3] Ú. v. ES L 122, 14.5.1997, s. 21. [4] Ú. v. ES L 280, 4.11.2000, s. 59. [5] Ú. v. ES L 10, 13.1.2001, s. 59. [6] Ú. v. ES L 10, 13.1.2001, s. 68. -------------------------------------------------- PRÍLOHA ZOZNAM KRAJÍN A ÚZEMÍ, Z KTORÝCH JE POVOLENÝ DOVOZ RYBACÍCH VÝROBKOV V AKEJKOĽVEK FORME S URČENÍM NA ĽUDSKÚ SPOTREBU I. Krajiny a územia, na ktoré sa vzťahuje osobitné rozhodnutie podľa smernice rady 91/493/EHS AL — ALBÁNSKO AR — ARGENTÍNA AU — AUSTRÁLIA BD — BANGLADÉŠ BR — BRAZÍLIA CA — KANADA CI — POBREŽIE SLONOVINY CL — CHILE CN — ČÍNA CO — KOLUMBIA CU — KUBA CZ — ČESKÁ REPUBLIKA EC — EKVÁDOR EE — ESTÓNSKO FK — FALKLANDSKÉ OSTROVY FO — FAERSKÉ OSTROVY GH — GHANA GM — GAMBIA GT — GUATEMALA ID — INDONÉZIA IN — INDIA IR — IRÁN JM — JAMAJKA JP — JAPONSKO KR — JUŽNÁ KÓREA LT — LITVA LV — LOTYŠSKO MA — MAROKO MG — MADAGASKAR MR — MAURETÁNIA MU — MAURÍCIUS MV — MALDIVY MX — MEXIKO MY — MALAJZIA NA — NAMÍBIA NG — NIGÉRIA NZ — NOVÝ ZÉLAND OM — OMÁN PA — PANAMA PE — PERU PH — FILIPÍNY PK — PAKISTAN PL — POĽSKO RU — RUSKO SC — SEYCHELY SG — SINGAPUR SN — SENEGAL TH — THAJSKO TN — TUNISKO TW — TAIWAN TZ — TANZÁNIA UY — URUGUAJ VE — VENEZUELA VN — VIETNAM YE — JEMEN ZA — JUŽNÁ AFRIKA II. Krajiny a územia vyhovujúce podmienkam článku 2 (2) rozhodnutia Rady 95/408/ES AG — ANTIGUA A BARBUDA [1] AN — HOLANDSKÉ ANTILY AO — ANGOLA AZ — AZERBAJDŽAN [2] BJ — BENIN BS — BAHAMY BY — BIELORUSKO BZ — BELIZE CH — ŠVAJČIARSKO CM — KAMERUN CR — KOSTARIKA CY — CYPRUS DZ — ALŽÍRSKO ER — ERITREA FJ — FIDŽI GA — GABON GD — GRENADA GL — GRÓNSKO GN — GUINEA KONAKRY HK — HONGKONG HN — HONDURAS HR — CHORVÁTSKO HU — MAĎARSKO [3] IL — IZRAEL KE — KEŇA LK — SRÍ LANKA MM — MYANMAR MT — MALTA MZ — MOZAMBIK NC — NOVÁ KALEDÓNIA NI — NIKARAGUA PF — FRANCÚZSKA POLYNÉZIA PG — PAPUA NOVÁ GUINEA PM — SAINT PIERRE A MIQUELON RO — RUMUNSKO SB — ŠALAMÚNOVE OSTROVY SH — SVÄTÁ HELENA SI — SLOVINSKO SR — SURINAM TG — TOGO TR — TURECKO UG — UGANDA US — SPOJENÉ ŠTÁTY AMERICKÉ ZW — ZIMBABWE [1] Schválené iba pre dovoz čerstvých rýb. [2] Schválené iba pre dovoz kaviáru. [3] Schválené iba pre dovoz živých zvierat určených pre priamu ľudskú spotrebu. --------------------------------------------------